# metadata.dc.description.abstract[].value
L'any 1866, el polifacètic biòleg, naturalista, filòsof, físic, professor i artista alemany Ernst Häckel va introduir el concepte d'ecologia, un terme compost de les paraules gregues oikos ('casa', 'habitatge' o 'llar') i logos ('coneixement', 'ciència' o 'raó'). De manera general, es defineix com la ciència que estudia les relacions dels éssers vius entre si i amb el seu hàbitat. És possiblement una de les disciplines científiques més transversals, atès que abasta coneixements de microbiologia, zoologia, botànica, geologia, fisiologia, genètica, climatologia, física, química, evolució, teoria de la informació i, fins i tot, sociologia, la qual ajuda a entendre les relacions dels humans amb la resta d'éssers vius i d'elements que componen la gran llar que compartim: la Terra. No debades, el significat etimològic d'ecologia és 'ciència de la llar'. Una llar on tots els elements interactuen entre si i on les accions d'uns repercuteixen de manera directa o indirecta sobre tots els altres.

# metadata.dc.source[].value
Divulgació i Premsa (Genètica, Microbiologia i Estadística)